
UFOer i TV 

Af Ole Henningsen 

En af ufo-mails læsere har gjort opmærksom på, at man i øjeblikket på TDC 
Kabel TV har en „ønskekanal", nemlig Discovery Science Channel, der bl.a. 
sender ufo-programmer. 

Eller som TDC Kabel TV http://tdckabeltv.dk anfører: 

„I januar måned sættes fokus på emnet: Overtro eller videnskab? Og 
intet går fri, når ØnskeKanalen i januar viser Discovery Science 
Channel, som er en spændende, 24-timers dokumentar-kanal om 
videnskab, astronomi og ny teknologi. Her kan du følge livet på Jorden 
fra før dinosaurerne til efter rumalderen. Kan man klone uddøde dyr? 
Er der rumvæsner på jorden? Er Harry Potter en sand historie? Er 
skønhed en eksakt videnskab? Findes der spøgelser?" 



Discovery Science Channel sender som nævnt hele døgnet med engelske 
programmer, der er tekstet til dansk. 

I de seneste dage og den kommende uge har kanalen bl.a. haft følgende 
udsendelser med et ufo-mæssigt indhold på programmet: 

UFO - ned på jorden. Genfremkaldelse 

En fotograf fra hæren og en retspatolog viser de klodsede 
bommerter, som blev begået af folkene bag fupfilmen om 
obduktionen af et rumvæsen fra Roswell-styrtet. 

Bagved sandheden. De uindbudte - Den engelske ufo-bølge 

Et utraditionelt kik på nogle af de UFO-lignende objekter folk har 
rapporteret at have set, herunder en forbløffende 'bølgende 
trekant' som efter sigende steg op af Merseyfloden. 

UFO - ned på jorden. Store ildkugler 

De fleste UFOer observeres om natten, og måske er de bare 
elektromagnetisk aktivitet. Er Ufo-bortførelser blot en neurologisk 
forstyrrelse i hjernen? 





Storbritanniens hemmelige UFO-jægere 

Hør om den hemmelige organisation etableret på Londons 
Metropole Hotel for at overvåge det britiske luftrum under den 
kolde krig. Regeringen har benægtet eksistensen - indtil nu. 

De enkelte programmer genudsendes løbende døgnet igennem, så der skulle 
være rige muligheder for at få dem set, hvis man ellers er i stand til via den 
ene eller anden adgang at se denne spændende TV-kanal. 

Discover« Dagens program på Discovery Science Channel kan du finde på 
denne adresse: 

http://www.discoverydanmark.com/_listingschannels/scitrek/_listin 
gs/index.shtml?channel_code=DSME&language_code=D 
Og vi hører naturligvis meget gerne fra læsere, der i god tid erfarer 
om kommende radio- og TV-programmer om ufoer på danske eller 
udenlandske kanaler. 



Bortført eller hva 1 ? 

- Invitation til en aften i det ydre rum! 

Er du også fascineret af tanken om besøg fra det ydre rum? Så gå ikke glip af 
Spielberg-snigpremiere, foredrag og forfriskninger! 

Tirsdag 3. februar får Steven Spielbergs nye science fiction-serie »Taken« 
premiere på CANAL+. Men allerede tirsdag 20. januar kl. 18.30 kan du komme 
til snigpre-miere på seriens introduktionsafsnit. Det sker, når CANAL+ i 
samarbejde med SUFOI og Politiken Plus slår dørene op til en aften i rum¬ 
bortførelsens tegn! 

Efter snigpremieren og en pause, hvor der bydes på sandwich og en øl/vand, 
løfter SUFOI for første gang i Danmark sløret for de skræmmende rum¬ 
bortførelser, lige-som astrofysiker Michael Linden-Vørnle fra Tycho Brahe 
Planetarium giver sin vur-dering af mulighederne for liv i det ydre rum. 

Med afsæt i »Taken« og de nyeste teorier på området byder aftenen på en 
spænd-ende indsigt i dette fascinerende emne. Hvad er fakta, og hvad er 
fiktion? 




Praktiske oplysninger 

Dato: Tirsdag 20. januar kl. 18.30 

Sted: Grand Teatret, Mikkel Bryggers Gade 8, København K 
Pris: Kr. 50,- pr. person (dækker foredrag og forfriskninger) 

Tilmelding: Sker til CANAL+, Irene Sørensen, tlf. 3636 4053/2685 8683 

Endnu få ledige pladser - tilmeld dig nu! 


Stor ildkugle filmet 
i dagslys 
over Spanien 


Af Ole Hermingsen 

En meget imponerende ildkugle blev søndag den 4. januar 2004 observeret af 
tusinder af mennesker og samtidig fotograferet og filmet over Spanien. 
Ildkuglen kom til syne på himlen kl. 16.46.45 (+/- 10 sek.) UTC og lyste 
kraftigere op end fuldmånen. Fotografier og videooptagelser, bl.a. fra byen 
Leon i det nordlige Spanien gjorde det muligt at registrere fænomenet 
nøjagtigt videnskabeligt, hvilket er en forudsætning for muligvis at kunne 
afgøre helt konkret, hvad lysfænomenet skyldtes. 

De spanske luftfartsmyndigheder udelukkede straks 
muligheden for et flystyrt. 

Hvad enten det så var et brudstykke af en asteroide eller 
en stump af en komet, der blev set, sprængtes objektet 
under sin nedtur gennem atmosfæren. 

- Vi tror, fortalte en repræsentant for Spanish Fireball and 
Meteorite Recovery NetWork (SPMN), at der kan være 

_ faldet stumper ned, og vi fortsætter med analysere 

objektets bane med baggrund i de mange observationsberetninger. 

- Og da objektet blev filmet ved afslutningen af sin bane mellem byerne Leon 
og Burgos, var det allerede nede i mindre end 30 kms højde. 

- Der var ikke tale om 
nedfald af en satellit, sagde 
en talsmand for Spanish 
Fireball and Meteorite 
Recovery Network. Et af de 
første skridt i forbindelse 
med at identificere 
lysfænomenet var at 
fastslå, om der kunne være 
tale om en nedstyrtet 
satellit. Men Dr William 
Ailor, der er leder af Center 
for Orbital and Reentry 
Debris Studies (CORDS) fra 
The Aerospace Corporation, 

tilføjede, at der ikke var p 0 ^ 0 taget af ildkuglen af Salvador Diez fra 
beregnet og forudsagt eller omegnen af Leon i Nordspanien. 

Senere oplyst om nedfald af Foto: Salvador Diez og Spanish Fireball and Meteorite Recovery 
satellitter over det spanske Network 
område den pågældende 
dato. 

Beretningen om ildkuglen gav store overskrifter i mange medier, og den 
spanske meteor-gruppe foretager stadig registreringer og undersøgelser af de 
mange indkomne beretninger. 

- Med baggrund i de observationsberetninger, fotografier og videooptagelser vil 
vi måske være i stand til meget nøjagtigt at fastslå hastighed og bane og 
dermed måske objektets oprindelige bane omkring Solen, slutter talsmanden 
for den spanske undersøgelsesgruppe. 

Der kan læses mere om observationen på dette link (på engelsk) 

http://www.spmn.uji.es/ESP/nov38eng.html 

hvor man også kan finde link til en af videosekvenserne. 






På videosekvensen, der her ses i animeret gif- 
format, ser man tydeligt eksplosioner, da 
objektet bryder op i mindre dele under den 
voldsomme opbremsning ned gennem 
atmosfæren. 

Videosekvens: TV1 og Spanish Fireball and Meteorite Recovery 
Network 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 




